钦定古今图书集成/明伦汇编/氏族典/第279卷 > 王来聘
## 钦定古今图书集成/明伦汇编/氏族典/第279卷 > 王来聘

按《明外史姜名武传》：“王来聘，京师人。崇祯四年中武
会试。时帝锐意重武，举子运百斤大刀者，止来聘及
徐彦琦二人。视文榜例分三甲传胪锡宴，钦定一甲
三人，来聘居首，即授副总兵。武榜有状元，自来聘始
也。明年，孔有德据登州叛，官军攻之，久不下。又明年
二月，以火药轰城，城坏，将士踊入，辄为贼击退。来聘”
复先登，中伤而死。